Fokon' i Isakara
Ny fokon'i Isakara dia iray amin'ireo foko roa ambin'ny folon'i Israely. Araka ny lovantsofina jiosy dia mpandalina ny fivavahana sady nahomby tamin'ny fampianarana ny finoana ny fokon'i Isakara. Nifameno ny fokon'i Isakara sy ny an'i Zebolona satria ny taranak'i Isakara nanokana ny androm-piainany tamin'ny fianarana sy ny fampianarana ny Torah fa ny taranak'i Zebolona kosa niasa ho an'ny foko roa.

I Isakara 
I Isakara (hebreo: יִשָּׂשכָר‬ / Yissakhar) dia zanaka fahasivin'i Jakoba sady zanany fahadimy tamin'i Lea. Ireto ny zanak'i Isakara: Tola, Poa, Jasoba ary Simrona.

Ny anjara tanin'ny fokon'i Isakara 
Araka ny fitantaran'ny Bokin'i Josoa dia nomen'i Josoa ny tany any avaratr'i Manase sy ny any atsimon'i Zebolona sy Naftaly ny fokon'i Isakara, hatreo amin'ny onin'i Jordana any antsinanana ka hatramin'ny morontsiraka any andrefana; ao amin'izany faritra izany no ahitana ny tany lemaka mahavokatr'i Esdrelona. Mihevitra anefa ny manam-pahaizana fa tsy ara-tantara ny voalaza ao amin'ny Bokin'ny Mpitsara momba ny fokon'i Isakara  .

Olona isan'ny fokon'i Isakara 
Isan'ny fokon'i Isakara ny mpitsara Tola sy ny apostoly Tomasy (na Tomà).

Anisan'ireo fokon'i Israely nanjavona 
Niaraka tamin'ny Fanjakan'i Israely avaratra ny foko'ny Isakara ka tamin'ny nandravan'ny Asiriana io fanjakana io dia natao sesitany ny vahoaka tao aminy niaraka tamin'ny vahoakan'ireo foko sivy hafa sady isaina ao anatin'ireo fokon'i Israely tsy hita popoka.

Jereo koa: 

 Fokon'i Israely: Robena - Simeona -  Levy - Jodà - Isakara - Zabolona - Dana - Naftaly - Gada - Asera - Josefa (Manase sy Efraima) - Benjamina.

Loharano sy fanamarihana